**Medicininės įrangos pirkimo SUTARTIS**

2025 m. liepos\_\_\_\_\_ d. Nr.

Šilalė

**Šilalės rajono savivaldybės administracija** (toliau – Administracija), juridinio asmens kodas 188773720, kurios registruota buveinė yra J. Basanavičiaus g. 2-1, 75138 Šilalė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Pirkėjas), ir

**UAB „Meda LT“,** juridinio asmens kodas 303245883, kurios registruota buveinė yra Šaltalankių g. 1-1, Kreivinės vs., Vilniaus r. atstovaujama direktoriaus Jauniaus Jokūbaičio, veikiančio pagal bendrovės įstatus (toliau – Tiekėjas), sudarė šią sutartį (toliau – Sutartis), nustatė savo teises, pareigas ir atsakomybę. Toliau Sutartyje abi šalys bendrai vadinamos Šalimis.

**I. SUTARTIES OBJEKTAS**

1. Šia sutartimi Tiekėjas įsipareigoja Pirkėjui parduoti šios Sutarties 1 priede nurodytas prekes (toliau – Prekės) ir esant poreikiui jas pristatyti adresu: *Vytauto Didžiojo g. 19, Šilalė*, o Pirkėjas įsipareigoja Sutartyje nustatyta tvarka ir terminais priimti Prekes ir už jas sumokėti.
2. Perkamų Prekių preliminarius kiekius sudaro:
   1. *8 dalis Poodinės karboksoterapijos aparatas (1 vnt.);*
3. Pirkėjas nuosavybės teisę į Prekes įgyja nuo Prekių perdavimo momento.
4. Tiekėjas, pasirašydamas šią sutartį, patvirtina, kad yra tinkamai susipažinęs ir sutinka su perkančiosios organizacijos pirkimo dokumentuose ir techninėje specifikacijoje (1 priedas) nustatytomis sąlygomis ir reikalavimais ir įsipareigoja juos tinkamai vykdyti šioje Sutartyje nustatyta tvarka.

**II. BENDROSIOS NUOSTATOS**

6. Tiekėjas garantuoja, kad:

6.1. iš esmės susipažino su visa informacija, susijusia su Sutarties objektu bei kita reikiama jam pateikta dokumentacija, reikalinga Sutarties pagrindu užsakytoms Prekėms ir šios informacijos pakanka, kad Tiekėjas galėtų visiškai įvykdyti šia sutartimi prisiimtus įsipareigojimus;

6.2. Tiekėjas ir už Prekes atsakingi asmenys turi visas technines, intelektualines, fizines ir kitas galimybes, reikalingas ir suteikiančias galimybę deramai vykdyti Sutarties sąlygas ir užtikrinti aukščiausią jo Sutarties pagrindu Prekių kokybę;

6.3. Tiekėjas ir atsakingi asmenys turi visus leidimus, reikiamą kvalifikaciją ir kompetenciją Prekėms Sutarties pagrindu tiekti.

**III. PREKIŲ PRISTATYMO TERMINAS IR VIETA**

1. **Prekės turi būti pristatytos per 3 (tris) mėnesius nuo pirkimo sutarties įsigaliojimo dienos. Sutarties terminas gali būti pratęstas 1 (vieną) kartą 1 (vienam) mėnesiui.** Į Prekių kainą įskaitytos visos (pakavimo, ženklinimo, pakrovimo į transporto priemonę, transportavimo, pakrovimo, iškrovimo ir kt.) išlaidos.
2. Prekės pristatomos adresu: *Vytauto Didžiojo g. 19, Šilalė.*
3. Tiekėjas įsipareigoja visas Prekes pristatyti vienu metu. Pažeidus šį reikalavimą Tiekėjui taikoma 10 procentų nuo sutarties vertės be PVM, nurodytos 14 punkte, dydžio bauda.
4. Pirkėjas įsipareigoja priimti Prekes ir sumokėti Prekių kainą Sutartyje nurodyta tvarka ir terminais.
5. Prekių perdavimas įforminamas Prekių priėmimo–perdavimo aktu, kurį pasirašo paskirti Pirkėjo ir Tiekėjo atstovai Prekių perdavimo metu.

**IV. ĮKAINIAI IR ATSISKAITYMO TVARKA**

1. Sutarčiai taikomos fiksuotos kainos kainodaros taisyklės. Sutartyje nustatyti Prekių kaina yra esminė Sutarties sąlyga ir negali būti keičiama visą Sutarties galiojimo laikotarpį, išskyrus Sutarties 16 ir 19 punktuose numatytus atvejus.
2. Pirkėjas sumoka Tiekėjui už faktiškai pateiktas Prekes pagal Sutarties 1 priede nurodytas kainas.
3. Sutarties Prekių kaina **2561,98 Eur be PVM** (*du tūkstančiai penki šimtai šešiasdešimt vienas euras 98 ct)*  ir **3100,00 Eur su PVM** (*trys tūkstančiai šimtas eurų 0 ct*).
4. Šalys susitaria, kad už pateiktas Prekes Pirkėjas sumoka Tiekėjui per **30 (trisdešimt)** dienų nuo Prekių priėmimo–perdavimo akto pagrindu išrašytos PVM sąskaitos faktūros gavimo dienos.
5. Prekių kaina gali būti perskaičiuojama dėl vidutinio metinio infliacijos ar defliacijos pokyčio. Prekių kaina dėl metinio infliacijos ar defliacijos pokyčio gali būti perskaičiuota ne dažniau kaip kas 6 mėnesius, skaičiuojant nuo Sutarties įsigaliojimo datos, ir kai Statistikos departamento prie Lietuvos Respublikos Vyriausybės paskelbta vidutinė metinė infliacija/defliacija padidėja/sumažėja ne mažiau kaip 5 proc. punktais, lyginant su Sutarties sudarymo metu buvusia vidutine metine infliacija/defliacija. Prekių kaina didinama/mažinama tiek procentų, kiek padidėja/sumažėja infliacija/defliacija. Tokiais atvejais suinteresuota Šalis kreipiasi į kitą Šalį dėl Prekių kainos perskaičiavimo, pateikdama Statistikos departamento prie Lietuvos Respublikos Vyriausybės pažymą apie kainų pokytį ar kitą lygiavertį dokumentą.
6. Prekių kainai įtakos negali turėti terminų pažeidimas, medžiagų, įrengimų, darbo užmokesčio ir kitų panašių išlaidų padidėjimas.
7. Vykdant Sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos „SABIS“ pažeidimų, dėl kurių negalimas Pirkėjo ir Tiekėjo ir keitimasis informacija naudojantis šiomis sistemomis.
8. Pasikeitus PVM dydžiui Sutarties Prekių kaina keičiama proporcingai PVM pasikeitimo dydžiui. Kaina perskaičiuojama per 1 darbo dieną po Lietuvos Respublikos PVM įstatymo pakeitimo įsigaliojimo dienos. Perskaičiuota kaina taikoma po perskaičiavimo pateiktai Prekei apmokėti. Pasikeitus kitiems mokesčiams kaina nebus perskaičiuojama.
9. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
10. Šalys susitaria, kad nepaisant to, kas nurodyta mokėjimo pavedimuose, Pirkėjui atlikus mokėjimus pagal Sutartį, įmokos pirmiausiai yra skiriamos padengti ankščiau atsiradusiems įsiskolinimams pagal Sutartį, antroje eilėje – delspinigiams apmokėti (jeigu jie buvo priskaičiuoti pagal Sutartį), trečioje eilėje – palūkanoms apmokėti (jeigu jos buvo priskaičiuotos pagal Sutartį).

**V. PIRKĖJO ĮSIPAREIGOJIMAI**

1. Tiekėjui suteikti visą reikiamą informaciją Sutartyje numatytoms Prekėms pateikti.
2. Apmokėti Tiekėjui už tinkamai ir laiku pateiktas Prekes šioje Sutartyje numatytomis sąlygomis ir terminais pagal pateiktą (PVM) sąskaitą faktūrą.
3. Pirkėjas turi teisę nemokėti už nekokybiškai ir ne laiku pateiktas Prekes.
4. Paskirti darbuotoją, kuris būtų atsakingas už sutarties vykdymo priežiūrą ir ryšio su Tiekėju palaikymą.

**VI. TIEKĖJO ĮSIPAREIGOJIMAI**

1. Pateikti Sutartyje numatytas Prekes Techninėje specifikacijoje (1 priedas) išvardintomis sąlygomis ir terminais. Užsakovas turi teisę atsisakyti priimti Prekes, kurių pavadinimas, kiekis ar kaina neatitinka Tiekėjo pasiūlymo (2 priedas) ir techninės specifikacijos (1 priedas).
2. Tiekėjas atsako už šioje Sutartyje numatytų Prekių pateikimą. Prekės priimamos tik jas pristačius tinkamai, nurodytu adresu.
3. Prekes pateikti nepažeidžiant Lietuvos Respublikos įstatymų ir kitų teisės aktų.
4. Turėti visus leidimus, reikalingus vykdyti Sutartyje numatytą veiklą. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja Užsakovui, kad Sutartį vykdys tik tokią teisę turintys asmenys.
5. Savo sąskaita atlyginti Pirkėjui ir tretiesiems asmenims visus nuostolius, kurie atsirado dėl netinkamo Sutarties vykdymo ar jos nevykdymo.
6. Teikėjas, įsipareigoja vykdydamas Sutartį, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, ataskaitos ir (ar) kiti su Sutarties vykdymu susiję dokumentai Klientui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.
7. Sutarčiai vykdyti pasitelkiami šie subtiekėjai: nepasitelkiama.

**VII. ŠALIŲ ATSAKOMYBĖ**

1. Jei Tiekėjas Sutarties galiojimo metu pateikia nekokybiškas Sutartyje numatytas Prekes, tai Pirkėjas, surašo Sutarties pažeidimo aktą. Sutarties pažeidimo akte nurodoma, per kiek laiko turi būti pateiktos kokybiškos Sutartyje numatytos Prekės, taip pat Tiekėjas privalo atlyginti Pirkėjo patirtus nuostolius, kurie atsidaro dėl pateiktų nekokybiškų Prekių.
2. Jeigu Tiekėjas laiku nevykdo savo įsipareigojimų, Pirkėjas, be oficialaus įspėjimo ir neprarasdama teisės į kitas savo teisių gynimo priemones skaičiuoja 0,02 procentų dydžio delspinigius nuo nepristatytų ar pristatytų Prekių kiekio sąskaitos dydžio už kiekvieną pavėluotą pristatyti Prekes dieną. Delspinigiai išskaičiuojami iš paslaugų Tiekėjui mokėtinų sumų.
3. Pirkėjui nesumokėjus per Sutartyje nurodytą terminą už Prekes, Tiekėjas gali pareikalauti Pirkėjo sumokėti 0,02 procentų delspinigių nuo neapmokėtų Prekių sumos už kiekvieną pavėluotą atsiskaityti dieną.

37. Šalys susitaria, kad kilus teisminiam ginčui dėl atsiskaitymo už pateiktas Prekes, Tiekėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 straipsnio 1 dalyje.

38. Pirkėjas turi teisę, įspėjęs Tiekėją prieš 15 (penkiolika) dienų, vienašališkai nutraukti šią Sutartį dėl esminio jos pažeidimo. Esminiu šios Sutarties pažeidimu bus laikomas bet kurio įsipareigojimo pagal Sutartį neįvykdymas arba netinkamas įvykdymas.

**VIII. NENUGALIMOS JĖGOS APLINKYBĖS**

39. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

40. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti Prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

**IX. BAIGIAMOSIOS NUOSTATOS**

41. **Sutartis įsigalioja nuo Sutarties pasirašymo dienos ir galioja 3 (tris) mėnesius. Sutarties terminas gali būti pratęstas 1 (vieną) kartą 1 (vienam) mėnesiui.**

42. Pirkimo dokumentai ir Tiekėjo pasiūlymas yra neatskiriamos šios Sutarties dalis.

43. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.

44. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

45. Sutartis sudaryta dviem vienodą teisinę galią turinčiais egzemplioriais lietuvių kalba, po vieną kiekvienai Šaliai.

46. Bet kokie pranešimai, informacija, dokumentacija ar korespondencija dėl Sutarties nevykdymo ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, faksu arba elektroniniu paštu patvirtina jos gavimo faktą.

47. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai per 5 darbo dienas. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti, vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.

48. Sutarčiai ir iš jos kylantiems Šalių santykiams bei jų aiškinimui taikoma Lietuvos Respublikos teisė.

49. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

50. Sutartis gali būti nutraukta abiejų Šalių rašytiniu susitarimu.

51. Taip pat Pirkėjas gali vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje numatytais atvejais.

52. Pirkėjo vadovo įsakymu (potvarkiu) skiriamas asmuo, atsakingas už sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas .....

53. Už Sutarties vykdymą atsakinga Šilalės rajono savivaldybės administracijos .....

**X. SUTARTIES PRIEDAI**

55. Sutarties priedai:

55.1. Techninė specifikacija;

55.2. Tiekėjo pasiūlymas.

**XI. ŠALIŲ REKVIZITAI**

|  |  |
| --- | --- |
| **UŽSAKOVAS**  **Šilalės rajono savivaldybės administracija** | **TIEKĖJAS**  **UAB „Meda LT“** |
| J. Basanavičiaus g. 2-1,75138 Šilalė  Kodas 188773720  A. s. LT524010044500040033  Bankas „Luminor Bank“, AS  Kodas 40100  El. paštas [administratorius@silale.lt](mailto:administratorius@silale.lt)  Tel. (0449) 76114  Faksas (0 449) 76118  Šilalės rajono savivaldybės administracijos direktorius Andrius Jančauskas  A.V. | Šaltalankių g. 1-1, Kleivinės vs., Vilniaus r.  Įmonės kodas 303245883  PVM mokėtojo kodas LT100008381214   1. s. LT524010051001886110   AB „Luminor Bank“, AS  Kodas 40100  Tel. +37052460054  El. paštas info@meda.lt  Direktorius  Jaunius Jokūbaitis |